Diari Oficial de la Generalitat Valenciana


Sumari del DOGV 4204, del 06-03-2002 (2002/1859)

Informació pública del programa d'actuació integrada de la unitat d'execució única del sector de sòl urbanitzable residencial Asomada Baja del Pla General d'Ordenació d'Orihuela.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1859


Organisme emissor
:   Agrupació d'Interés Urbanístic Pai Asomada Baja

Tipus de document
:   Anunci

Informació pública del programa d'actuació integrada de la unitat d'execució única del sector de sòl urbanitzable residencial Asomada Baja del Pla General d'Ordenació d'Orihuela. [2002/A1859]
  
Per mitjà d'aquest edicte s'anuncia l'obertura d'un període d'informació pública d'un mes, comptat a partir de l'endemà de la seua publicació en el Diari Oficial de la Generalitat Valenciana, de la documentació de la proposta de programa d'actuació integrada de la unitat d'execució única del sector de sol urbanitzable Asomada Baja, del Pla General Municipal d'Ordenació Urbana d'Orihuela, promogut per l'Agrupació d'Interés Urbanístic Asomada Baja.
  
Aquesta documentació consisteix en:
  
1. Programa per al desenvolupament d'actuació integrada del sector Asomada Baja.
  
2. Projecte d'urbanització del sector Asomada Baja.
  
3. Pla parcial del sector Asomada Baja.
  
4. Expedient d'homologació modificativa del sector Asomada Baja.
  
5. Estudi d'impacte ambiental de l'homologació modificativa del sector Asomada Baja.
  
6. Acta fundacional i estatuts d'Agrupació d'Interés Urbanístic del Sector Asomada Baja.
  
La documentació assenyalada es trobarà a la vista durant el termini expressat d'exposició pública en la Notaria del senyor Jorge Conde Ajado, a Orihuela, carrer José Antonio, 4, on podrà ser consultada de dilluns a divendres de 10.00 a 14.00 hores, així com a les dependències de l'Ajuntament d'Orihuela.
  
Es fa advertiment que, dins del termini d'un mes comptat des de la publicació de l'últim anunci, qualsevol persona podrà comparéixer a la notaria abans esmentada per a obtindre copia de l'acta notaria de protocol·lització o sol·licitar que aquesta li siga exhibida, així com presentar al·legacions i/o alternatives tècniques que pretenguen competir amb la que s'exposa al públic.
  
Així mateix, es fa constar la possibilitat de consultar durant el mateix termini a l'Ajuntament les actuacions derivades de la documentació disposada en aquest i de presentar tant al·legacions com alternatives tècniques, així com proposicions juridicoeconòmiques, per a executar qualsevol de les alternatives, tot això segons el que s'estableix en els articles 45, 46 i 48 de la Llei Reguladora de l'Activitat Urbanística.
  
El termini d'un mes indicat s'ampliarà en uns altres 20 dies, si els 10 primers dies d'informació pública qualsevol interessat es compromet a formular una alternativa tècnica en competència, substancialment distinta a la que s'exposa.
  
Les proposicions juridicoeconòmiques es presentaran al Registre General de l'Ajuntament en plica tancada, dins dels cinc dies hàbils següents al venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament, el dia següent hàbil a la conclusió del termini per a la seua presentació i, en qualsevol cas, amb la prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions es trobaran a la vista per a consulta i al·legacions, abans de l'aprovació del programa i l'adjudicació de l'execució.